
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 699 

24 Απριλίου 2015 


ΑΠΟΦΑΣΕΙ Σ 

Αριθμ. Φ. 070/ΑΔ. 510846/Σ. 138 

Τροποποίηση του Κανονισμού Οργάνωσης και 
Λειτουργίας ΣΤΥΑ (ΚΠΑ Β-21/90/ΓΕΑ). 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 4 παράγραφο 3 του Α.Ν. 1533/1950 «Περί 
Αναδιοργανώσεως του Τεχνικού Προσωπικού της Αε¬ 
ροπορίας» (Α'243). 

β. Το άρθρο 1 παράγραφο 1 του Ν.Δ 1239/1972 «Περί 
βελτιώσεως διαδικασιών τινών κατά την έκδοση των 
Διοικητικών πράξεων» (ΑΊ74). 

γ. Το άρθρο 1 παράγραφο β.5 του Π.δ. 143/1974 «Περί 
βελτιώσεως διαδικασιών τινών κατά την έκδοση των 
Διοικητικών πράξεων αρμοδιότητας ΥΠΕΘΑ» (Α'53). 

δ. Την Φ.070/ΑΔ.255440/25-1-1990/ υπουργική απόφαση 
«Εγκριση Κανονισμού Οργάνωσης και Λειτουργίας Σχο¬ 
λής Τεχνικών Υπαξιωματικών Αεροπορίας (ΣΤΥΑ)» (Β'36). 
ε. Την υπ’ αριθμ. 20/12-2-15 απόφαση ΑΑΣ/Ολομελείας. 
στ. Την υπ’ αριθμ. Φ.900/38/246702/Σ.215/7-4-15 (ΦΕΚ Β’ 
566/7-4-2015) απόφασης Πρωθυπουργού και Υπουργού 
Εθνικής Άμυνας «Ανάθεση αρμοδιοτήτων στον Υφυ¬ 
πουργό Εθνικής Άμυνας Νικόλαο Τόσκα». 

ζ. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολοτισμού, 
αποφασίζουμε: 

1. Την τροποποίηση του Κανονισμού Οργάνωσης και 
Λειτουργίας της ΣΤΥΑ (ΚΠΑ Β-21/90/ΓΕΑ) ως ακολούθως: 

α. Στην παράγραφο «1» του άρθρου «7» προστίθεται 
υποπαράγραφος «θ» ως εξής: 

«θ. Πληροφορικής». 

β. Στην παράγραφο «1» του άρθρου «49» η φράση «... 
δύο χρόνια.» αντικαθίσταται με τη φράση «...τρία (3) έτη». 

γ. Η παράγραφος «7» του άρθρου «53» αντικαθίσταται 
ως εξής: 

«7. Δόκιμος κρίνεται επανεξεταστέος εάν συγκεντρώσει 
βαθμολογία μικρότερη από 50% σε ένα (1) έως τρία (3) 
το πολύ μαθήματα. Η επανεξέταση διενεργείται για μεν 
τους αποτυχόντες Α εξαμήνου (Ιο, 2ο και 3ο έτος σπου¬ 
δών), πριν από τις εξετάσεις Β’ εξαμήνου, για δε τους 
αποτυχόντες Β’ εξαμήνου (Ιο, 2ο και 3ο έτος σπουδών), 
εντός 10-30 ημερών από το πέρας των εξετάσεων του 
εξαμήνου. Οι επανεξεταζόμενοι εάν επιτύχουν, λαμβάνουν 


στο μάθημα που εξετάσθηκαν βαθμολογία 50%, ανεξάρ¬ 
τητα από εκείνη που πέτυχαν κατά την επανεξέταση». 

δ. Η παράγραφος «6» του άρθρου «54» αντικαθίσταται 
ως εξής: 

«6. Η τελική βαθμολογία των γενικών στρατιωτικών 
προσόντων των αποφοιτούντων καθορίζεται από τον 
πιο κάτω τύπο: 

ΓΣΠΤ=(Α+2Β+3Γ) 

6 

όπου Α, Β και Γ είναι οι βαθμολογίες ΓΣΠ της πρώτης, 
δεύτερης και τρίτης τάξης αντιστοίχως». 

ε. Η παράγραφος «10» του άρθρου «55» αντικαθίσταται 
ως εξής: 

«10. Για τον καθορισμό της τελικής σειράς αρχαιό¬ 
τητας εξόδου των Δοκίμων από τη Σχολή λαμβάνεται 
υπόψη το άθροισμα της επίδοσης επί τοις εκατό (%) του 
«Α», το διπλάσιο της επίδοσης του «Β» και το τριπλάσιο 
της επίδοσης του «Γ» εκπαιδευτικού χρόνου αντίστοιχα, 
διαιρούμενου με το έξι (6) δηλαδή : 

Τελική Σειρά Αρχαιότητας= (Α+2Β+3Γ)». 

6 

στ. Η παράγραφος «1» του άρθρου «58» αντικαθίσταται 
ως εξής: 

«1. Δόκιμος που αποτυγχάνει σύμφωνα με το προηγού¬ 
μενο άρθρο επανεξετάζεται ως ακολούθως: 

α. Πριν από τις εξετάσεις Β’ εξαμήνου, όταν είναι απο- 
τυχών Α εξαμήνου (Ιο, 2ο και 3ο έτος σπουδών). 

β. Εντός 10-30 ημερών από το πέρας των εξετάσεων 
Β’ εξαμήνου, όταν είναι αποτυχών αυτού του εξαμήνου 
(Ιο, 2ο και 3ο έτος σπουδών)». 

ζ. Η παράγραφος «1» του άρθρου «59» αντικαθίσταται 
ως εξής: 

«1. Με την ολοκλήρωση των τελικών εξετάσεων εκά- 
στου έτους (Α' και Β' τάξης), συντάσσεται ο τελικός 
πίνακας συνολικής βαθμολογίας που περιλαμβάνει την 
σειρά επιτυχίας κάθε Δοκίμου». 

η. Το άρθρο «62» αντικαθίσταται ως εξής: 

«Άρθρο 62» 

Διακοπή - Αναβολή Εκπαίδευσης 

1. Σε περίπτωση εμπόλεμης κατάστασης ή γενικής 
επιστράτευσης, μπορεί με απόφαση του ΓΕΑ να διακό¬ 
πτεται ή να συντομεύεται η εκπαίδευση των Δοκίμων 
της Σχολής. 

2. Όταν διακόπτεται η εκπαίδευση, οι Δόκιμοι της Σχο¬ 
λής εντάσσονται προσωρινά στα μόνιμα στελέχη της 
Πολεμικής Αεροπορίας ως εξής: 

α. Οι Δόκιμοι της 1ης τάξης με το βαθμό του Υπο¬ 
σμηνία και σειρά αρχαιότητας αυτή που πέτυχαν κατά 
την εισαγωγή τους στη Σχολή. Τοποθετούνται δε σε 
διάφορες Μονάδες της ΠΑ για κάλυψη των αναγκών 
ανάλογα με τις ειδικότητες που έδωσε η Σχολή. Αν για 
οποιονδήποτε λόγο δεν τους έχει απονεμηθεί ειδικό¬ 
τητα, αυτοί κατανέμονται σε διάφορες εργασίες ως 
ανειδίκευτοι. 

β. Οι Δόκιμοι της 2ης τάξης με το βαθμό του Υποσμη¬ 
νία και με σειρά αρχαιότητας αυτή που πέτυχαν κατά 
τις τελικές εξετάσεις προαγωγής τους από την 1η στη 
2η τάξη. Αυτοί τοποθετούνται στις διάφορες Μονάδες 
της ΠΑ για την κάλυψη των αναγκών, ανάλογα με την 
ειδικότητα που πήραν στη Σχολή. 

γ. Οι Δόκιμοι της 3ης τάξης με το βαθμό του Σμηνία 
και με σειρά αρχαιότητας αυτή που πέτυχαν κατά τις 
τελικές εξετάσεις προαγωγής τους από τη 2η στη 3η 
τάξη. Αυτοί τοποθετούνται στις διάφορες Μονάδες της 
ΠΑ για την κάλυψη αναγκών, ανάλογα με την ειδικότητα 
που πήραν στη Σχολή. 

3. Μετά τη λήξη της εμπόλεμης κατάστασης ή γενικής 
επιστράτευσης ή όταν αποφασισθεί η επανάληψη της 
εκπαίδευσης κατά τη διάρκεια αυτής, τότε: 

α. Οι Δόκιμοι της 1ης και 2ης τάξης επανέρχονται 
στη Σχολή με το βαθμό που έχουν και συνεχίζουν την 
εκπαίδευσή τους μέχρι να αποφοιτήσουν, οπότε και 
εντάσσονται στα μόνιμα στελέχη της ΠΑ με τον προ- 
βλεπόμενο βαθμό (Σμηνία) και σειρά αρχαιότητας αυτή 
που πέτυχαν μετά την αποφοίτησή τους από τη Σχολή. 

β. Για τους Δόκιμους της 3ης τάξης αποφασίζει το 
ΓΕΑ, αν θα επιστρέφουν στη Σχολή για συνέχιση της 
εκπαίδευσής τους ή αν θα θεωρηθεί αυτή ότι τελείωσε 
και πρέπει να ενταχθούν στα Μόνιμα στελέχη της ΠΑ». 

θ. Το άρθρο «68» αντικαθίσταται ως εξής: 

«Άρθρο 68» 

Ιεραρχία Δοκίμων 

1. Ο πρώτος κατά σειρά επιτυχίας στις εισαγωγικές 
εξετάσεις Δόκιμος, ονομάζεται με ημερήσια Διαταγή της 


Σχολής, Αρχηγός της πρώτης τάξης και Αρχηγός στην 
ειδικότητα ή στο τμήμα που ανήκει. Ο αρχαιότερος κάθε 
ειδικότητας ή τμήματος σύμφωνα με τη σειρά επιτυ¬ 
χίας στις εισαγωγικές εξετάσεις, ονομάζεται Αρχηγός 
αντίστοιχης ειδικότητας ή τμήματος. 

2. Ο πρώτος Δόκιμος μετά το τέλος της 1ης τάξης και 
σύμφωνα με τον Τελικό Πίνακα Συνολικής Βαθμολογίας 
που έχει κυρωθεί από τη ΔΑΕ, ονομάζεται με ημερήσια 
Διαταγή της Σχολής, Αρχηγός της δεύτερης τάξης και 
Αρχηγός στην ειδικότητα ή στο τμήμα που ανήκει. Ο 
αρχαιότερος κάθε ειδικότητας ή τμήματος σύμφωνα 
με τον Τελικό Πίνακα Συνολικής Βαθμολογίας που έχει 
κυρωθεί από τη ΔΑΕ, ονομάζεται Αρχηγός αντίστοιχης 
ειδικότητας ή τμήματος. 

3. Ο πρώτος Δόκιμος μετά το τέλος της 2ης τάξης 
και σύμφωνα με τους Τελικούς Πίνακες Συνολικής Βαθ¬ 
μολογίας που έχουν κυρωθεί από τη ΔΑΕ, ονομάζεται 
Αρχισμηνίας Αρχηγός των Δοκίμων της Σχολής. Από 
τους επόμενους κατά σειρά επιτυχίας, ο Δκτής της 
Σχολής με Ημερήσια Διαταγή, ονομάζει βαθμοφόρους 
Δοκίμους (Επισμηνίες, Σμηνίες και Υποσμηνίες), τόσους, 
όσους απαιτούν οι ΠΟΥ της Σχολής. Η ονομασία αυτή 
είναι προσωρινή για την κάλυψη διοικητικών αναγκών 
της Σχολής και παύει να ισχύει με το πέρας της Ακα¬ 
δημαϊκής εκπαίδευσης της 3ης τάξης». 

ι. Η παράγραφος «1» του άρθρου «89» αντικαθίσταται 
ως εξής: ^ 

«1. Μετά το τέλος της εκπαίδευσης της 3ης τάξης, 
συντάσσεται από την αρμόδια υπηρεσία της Σχολής 
ο τελικός πίνακας συνολικής βαθμολογίας, που περι¬ 
λαμβάνει τη σειρά επιτυχίας των Δοκίμων ανεξάρτητα 
από την ειδικότητα». 

2. Η ισχύς της άρχεται από τη δημοσίευση της στην 
Εφημερίδα της Κυβερνήσεως, για τους εισακτέους στη 
ΣΤΥΑ από το Ακαδημαϊκό Έτος που έπεται της δημο¬ 
σίευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2015 

Ο ΥΦΥΠΟΥΡΓΟΣ 

ΝΙΚΟΛΑΟΣ ΤΟΣΚΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











